Krasucha

Krasucha (rus.: Красуха) je ruský samohybný  pozemný systém elektronického boja. Je určený na rušenie radarov z rôznych leteckých prostriedkov, ako sú napríklad lietadlá včasnej výstrahy a riadenia alebo bezposádkové lietadlá.

Karsucha je ruské označenie jedovatej rastliny ľuľkovec zlomocný.

 Vznik a vývoj 

Vývoj systému Krasucha sa začal v 90. rokoch 20. storočia v Ruskom výskumnom inštitúte "Gradient" z Rostova na Done. V tej dobe sa súbežne rozbehol vývoj systému Krasucha-2 aj Krasucha-4. Tieto komplety sa navzájom líšili zložením použitého vybavenia, charakteristikami a tiež použitým podvozkom. Prototypy boli vyrobené v závode "Kvant", ktorý je súčasťou korporácie KRET. Štátne skúšky kompletov Krasucha-2 a Krasucha-4 boli ukončené v roku 2009. Sériová výroba tohto systému bola spustená v roku 2011 v Brianskom elektromechanickom závode. Dodávky prvých systémov ozbrojeným silám Ruskej federácie začali v roku 2012 a v tom istom roku boli údajne zaradené do služby.1РЛ257 Красуха-4 Ďalšia objednávka bola výrobcovi zadaná v roku 2014 a do konca tohto roku získali ruské ozbrojené sily 9 kompletov tohto typu.КРЭТ досрочно выполнил Госзаказ на поставку РЭБ «Красуха-2» в армию 

 Verzie 
 1L269 Krasucha-2 
Systém elektronického boja, ktorý dokáže rušiť radary na vzdialenosť 250 km.1L269 Krasukha-2 Od roku 2013 bol ponúkaný aj na export. 
 1RL257 Krasucha-4 
Systém dokáže rušiť špionážne satelity, pozemné radary a lietadlá včasnej výstrahy a riadenia. Môže chrániť objekty, ktoré sú rozmiestnené vo vzdialenosti 150-300 km. Dokáže zničiť elektroniku, z ktorej pozostávajú systémy elektronického boja a komunikačné systémy. Krasucha-4 je namontovaná na vozidle 8x8 BAZ-6910-022.Electronic warfare complex "Krasuha-4"
 Krasucha-2O 
Systém dokáže rušiť radary na vzdialenosť 400 km.«Красуха-2О»: по-настоящему тяжёлый случай

 Nasadenie 
 Sýria 
Od októbra 2015 chráni systém Krasucha-4 ruské jednotky na sýrskej základni Humajmím.В Сирии замечены новейшие системы радиоэлектронной борьбы «Красуха-4»

 Ruská invázia na Ukrajinu 
Systém Krasucha bol nasadený ruskými silami pri invázií na Ukrajinu. Najmenej jeden ľahko poškodený kus sa podarilo Ukrajincom ukoristiť pri Kyjeve.

 Používatelia 
 Súčasní používatelia 
  Alžírsko: v roku 2013 získalo systém Krasucha-4.
  India: v roku 2013 získala systém Krasucha-4.L'Algérie se dote d'un système de brouillage innovant 
  Irán
  Rusko

 Referencie 

Kategória:Ruské vojenské vozidlá
Kategória:Samohybné protilietadlové zbrane